กรรมการการเลือกตั้ง เชื่อ การเลือกตั้งซ่อมที่เขตบางกะปิ ผู้ใช้สิทธิ์ในการเลือกตั้งซ่อมจะออกมาใช้สิทธิ์มากขึ้น
กรรมการการเลือกตั้ง เชื่อ การเลือกตั้งซ่อมที่เขตบางกะปิ ผู้ใช้สิทธิ์ในการเลือกตั้งซ่อมจะออกมาใช้สิทธิ์มากขึ้น พร้อมยืนยันเหตุที่ตั้งจัดการเลือกตั้งซ่อม เพื่อให้เกิดความบริสุทธิ์เป็นธรรมนายเลิศวิโรจน์ โกวัฒนะ กรรมการการเลือกตั้ง ตรวจเยี่ยมการเปิดหน่วยลงคะแนนเลือกตั้งซ่อม เขตเลือกตั้งที่ 13 กรุงเทพมหานคร ณ หน่วยเลือกตั้งที่ 32 โรงเรียนลำสาลี ราษฎร์บำรุง เขตบางกะปิ โดยเปิดเผยภายหลังการตรวจเยี่ยมว่า เชื่อว่าผู้ใช้สิทธิ์ในการเลือกตั้งซ่อมจะมีจำนวนมากขึ้น ทั้งนี้ ก่อนหน้านี้ได้มอบหมายให้เจ้าหน้าที่ กกต. ลงพื้นที่พบกับแกนนำชุมชน เพื่อชี้แจงถึงเหตุผลการเลือกตั้งซ่อม ซึ่งผู้มีสิทธิ์ในหน่วยเลือกตั้งนี้ต้องมาใช้สิทธิ์อีกครั้งหนึ่ง จากกรณีที่บัตรเลือกตั้งไม่ตรงกับจำนวนผู้ใช้สิทธิ์ ซึ่ง กกต.ได้หาสาเหตุแต่ไม่พบว่าเกิดจากอะไร จึงจำเป็นต้องจัดให้มีการเลือกตั้งใหม่ เพื่อให้เกิดความบริสุทธิ์เป็นธรรมในการเลือกตั้ง และคิดว่าไม่ทำให้ประชาชนเบื่อหน่ายการเลือกตั้ง ขณะที่การเลือกตั้งที่ผ่านมามีหน่วยเลือกตั้งกว่า 9 หมื่นหน่วย มีผู้ใช้สิทธิ์ลงคะแนนเลือกตั้งกว่า 8 ล้านคน จึงเป็นการกระทำของคนกว่า 8 ล้านคนที่ต่างกันออกไป ดังนั้น การที่มีการเลือกตั้งซ่อมในพื้นที่ 6-7 หน่วยเลือกตั้งในทุกภูมิภาค จึงถือว่าน้อยมาก อยู่ในระดับที่ปกติและยอมรับได้ ทั้งนี้ เจ้าหน้าที่ประจำหน่วยเลือกตั้งมีเพียง 5 คน จึงอาจเกิดความผิดพลาดกันได้ ทั้งนี้ แม้ กกต.จะไม่รับคำร้องจำนวนหนึ่งที่ได้มีการตรวจสอบแล้วพบว่า เป็นความผิดเล็กน้อย ตาม พรบ.การเลือกตั้ง เช่น เรื่องของป้ายหาเสียง และอื่นๆ จึงไม่ถึงเหตุที่ต้องจัดการเลือกตั้งใหม่ อย่างไรก็ตาม กกต. ให้ความยุติธรรมในการเลือกตั้ง หากมีการกระทำที่สื่อให้เห็นว่าเกิดความไม่ยุติธรรมในการแข่งขัน และมีความเกี่ยวโยงกับผู้ชนะการเลือกตั้งในหน่วยนั้น อาจต้องพิจารณาให้มีการเลือกตั้งใหม่ นายเลิศวิโรจน์ โกวัฒนะ กรรมการการเลือกตั้ง กล่าวต่อไปว่า การเลือกตั้งซ่อมในหน่วยเลือกตั้งนี้จะรู้ผลในค่ำวันนี้ โดยคะแนนจะมีผลต่อภาพรวมผลการเลือกตั้งเมื่อวันที่ 24 มีนาคม ไม่มากนัก ส่วนข้อคำถาม กรณีที่ศาลรัฐธรรมนูญอยู่ระหว่างการพิจารณาในเรื่องการคำนวณ สส.ในระบบปาร์ตี้ลิสต์ ว่า เรื่องนี้ กกต. มีสูตรคำนวณแล้ว แต่การที่ส่งให้ศาลรัฐธรรมนูญพิจารณาในเรื่องนี้ก็เป็นเรื่องที่ดี เพื่อให้เกิดความมั่นใจ หากแต่ศาลรัฐธรรมนูญจะพิจารณาอย่างไร กกต.มีหน้าที่ในการประกาศผลการเลือกตั้งก็จะทำหน้าที่ในการพิจารณาอย่างรอบคอบขณะที่ บรรยากาศการเลือกตั้งซ่อมที่หน่วยเลือกตั้งดังกล่าว ซึ่งมีจำนวนผู้มีสิทธิเลือกตั้ง 802 คน ประชาชนทยอยเดินทางออกมารอใช้สิทธ์ลงคะแนนใหม่คึกคักตั้งแต่ช่วงก่อนเวลา 08.00 น. ต่อมาช่วงเวลา 10.00 น. ผู้ใช้สิทธิเริ่มบางตาลง ทั้งนี้ เจ้าหน้าที่?คอยรับบริเวณหน้าประตู? เพื่อคอยให้คำแนะนำ และอำนวยความสะดวก ท่ามกลางดูแลความสงบเรียบร้อยของเจ้าหน้าที่ โดย นางดุรณี ศรีไสว อายุ 53 ปี หนึ่งในผู้ที่ออกมาใช้สิทธลงคะแนนใหม่ เปิดเผยขณะยืนรอใช้สิทธิว่า การมาใช้สิทธิเลือกตั้งซ่อมมาด้วยความเต็มใจ และไม่รู้สึกว่าเป็นเรื่องที่ลำบากหรือรำคาญใจ แม้จะต้องเดินทางมาใช้สิทธิอีกครั้ง ซึ่งการเลือกตั้งเป็นสิ่งสำคัญที่ทุกคนควรให้ความสำคัญมาใช้สิทธิ เพื่อเลือกคนที่วางใจให้ทำหน้าที่ สส.ในสภา ซึ่งถือเป็นเรื่องของชาติบ้านเมืองสำหรับการลงคะแนนใหม่ จะเปิดให้ประชาชนแสดงตนหน้าหน่วยเลือกตั้งก่อนเวลา 17.00 น ได้ใช้สิทธิ์จนครบจึงจะปิดหีบเลือกตั้ง///